Xellug: Facebook / Lemin: Monique Agius .td_uid_2_612a67d54d473_rand.td-a-rec-img{text-align:left}.td_uid_2_612a67d54d473_rand.td-a-rec-img img{margin:0 auto 0 0} Il-Membru Parlamentari Ewropew David Casa staqsa fuq min kienu se jintużaw l-armi u l-isplussivi li llum Yorgen Fenech tressaq il-Qorti fuq ix-xiri tagħhom. Fenech huwa akkużat b'kompliċità fl-assassinju tal-ġurnalista Daphne Caruana Galizia, li nqatlet fis-16 t'Ottubru tal-2017 f'karozza bomba, u li kieku llum kienet tagħlaq 57 sena. Illum huwa tressaq il-Qorti b'akkużi ġodda, marbutin max-xiri ta' armi, splussivi, munizzjon u anke velenu. Wieġeb mhux ħati għall-akkużi, iżda d-Difiża ma kkontestatx il-validità tal-arrest ladarba Fenech diġà jinsab fil-Faċilità Korrettiva ta' Kordin, fejn ilu jinżamm minn meta ġie arrestat f'Novembru tal-2019. Is-seduta tal-lum Xiri armi u velenu: Fenech iwieġeb mhux ħati; "għadu investigat" Casa, li kien ħabib ta' Caruana Galizia u huwa kritiku ħafna tal-korruzzjoni li wasslet għall-qtil tal-ġurnalista, irreaġixxa għal din l-aħħar aħbar fuq Facebook. Kiteb li huwa pass tajjeb li l-Pulizija qiegħda tuża l-informazzjoni li akkwistat hi u tinvestiga l-qtil. Kompla jgħid, iżda, li issa tqum mistoqsija li jeħtieġ li tiġi mwieġba: fuq min kienu se jintużaw dawn l-armi u l-isplussivi? Huwa temm jgħid li kull min jinsab f'periklu, irid jingħata kull tip ta' protezzjoni neċessarja. Fil-qorti, fil-fatt, l-Ispettur Omar Zammit mill-Prosekuzzjoni qal li l-investigazzjoni għadha għaddejja għax mhux magħruf għal min kienu dawn l-armi u splussivi. Għadd ta' Deputati Nazzjonalisti dwew il-mistoqsija ta' Casa, fosthom id-Deputat Speaker Claudette Buttigieg u d-Deputat Jason Azzopardi, li hu wkoll l-avukat tal-familja Caruana Galizia. Fl-aħħar ġimgħat fil-qorti, id-Deputat Avukat Ġenerali Philip Galea Farrugia qal li f'Novembru tal-2018, Fenech irċieva emails dwar xiri ta' armi, uħud bis-silencer, machine guns, 800 bullet u żewġ hand grenades. Għalkemm għadu ma ġiex stabbilit jekk l-armi waslux għand Fenech u x'kien ippjanat li jagħmel bihom, ix-xiri tagħhom seħħ ftit wara li ġie żvelat li hu sid il-kumpanija 17 Black , f'Novembru tal-2018. X'għamel Fenech malli ġie żvelat li 17 Black hi tiegħu? Meta żvelaw li hu sid 17 Black staqsa fuq kif tiħħekkja mowbajl Is-sena li għaddiet, fil-proċeduri kriminali dwar il-każ tal-assassinju tal-ġurnalista Daphne Caruana Galizia fil-qorti , is-sensar tal-assassinju Melvin Theuma, li ngħata maħfra presidenzjali biex jgħid kulma jaf, qal li Yorgen Fenech kien qallu li offra l-flus lill-Partit Nazzjonalista sabiex David Casa ma jitlax fil-Parlament Ewropew fl-elezzjoni tal-2019. Fenech allegatament qal lil Theuma li għamel dan għaliex Casa kien qed ikun voċiferu dwar 17 Black, il-kumpanija ta' Fenech ibbażata f'Dubaj. Il-Partit Nazzjonalista mbagħad ċaħad dawn l-allegazzjonijiet li saru fil-qorti, u l-Kap tal-PN ta' dak iż-żmien Adrian Delia ħa ġurament sabiex jgħid li qatt ma rċieva l-ebda flus mingħand Yorgen Fenech. Aqra aktar Il-PN jiċħad li rċieva pagament biex Casa ma jiġix elett MEP Ara wkoll "Dubaj għadda lil Malta l-informazzjoni kollha dwar 17 Black" Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_612a67d54d8db_rand.td-a-rec-img{text-align:left}.td_uid_3_612a67d54d8db_rand.td-a-rec-img img{margin:0 auto 0 0}